**OPII “Ābelīte”**

**Iestādes padomes sapulces protokols Nr.2**

**Sapulce notiek**: 2021. gada 11. oktobrī Zoom tiešsaistē

Zoom meeting https://us05web.zoom.us/j/82375948090?pwd=K2tkazkySVNSOExJRGRWVUlFeVV6dz09

**Sēde sākums**: pl. 18:00

**Sapulces vadītājs**: OPII “Ābelīte” Iestādes padomes vadītāja I.Dilāne

**Sēdi protokolē:** Aija Liepiņa

**Sēdes beigas:** pl. 19:20

**Piedalās:**

Daiga Kokoreviča, Indra Pormale, Nadežda Borisova, Inese Kokina, Ludmila Procenko, Aija Liepiņa, Ilze Dilāne, Pjotrs Zaicevs, Linda Tabūne, Jeļena Pimenova, Viktorija Kuļikova, Evita Štrāla, Andris Vurčs (Olaines novada pašvaldības pārstāvis).

**Darba kārtība**:

1. Klātesošo konstatēšana un padomes sastāva apstiprināšana 2021./2022. māc. gadam

2. Ieskats paveiktajā un plānotajā. D.Kokoreviča

3. Ieskats 27. septembrī notikušajā padomes vecāku pārstāvju domu apmaiņas vakarā. I.Dilāne

4. Aptauja par vides un teritorijas labiekārtošanu ilgākā perspektīvā (3-5 gadu plāns). Jautājumu formulēšana. I.Dilāne

5. E-klases lietošanas "iedzīvināšanas" grūtības. Kā tās risināt? D.Kokoreviča, I.Dilāne

6. Citi jautājumi.

**Darba gaita:**

Iestādes vadītājaD.Kokoreviča visus klātesošos uzrunā un aicina iepazīstināt ar sevi.

Aicina izvētēt no klātesošajiem sēdes protokolistu. Tiek izvirzīts priekšlikums par sēdes protokolistu ievēlēt Aju Liepiņu. Priekšlikums pieņemts vienbalsīgi.

Turpinājumā D. Kokoreviča iepazīstina ar šodienas darba kārtību un īsi informē sēdes dalībniekus par iestādes darbību:

Olaines PII “Ābelīte” apmeklē 159 bērni, no tiem 83 – ar speciālajām vajadzībām. Darbojas 10 grupas, kurās realizē pirmsskolas izglītības programmas gan latviešu, gan mazākumtautību valodās. Baseinu bērni apmeklē no 3 gadu vecuma 2 reizes nedēļā. Darbojas silto smilšu iekārta un sajūtu istaba. Mācību procesu nodrošina 38 pedagoģiskie darbinieki un 47 saimnieciskie darbinieki.

Turpinājumā par paveikto 2020./2021.mācību gadā:

Ir atjaunota nojume 1. un 12. grupai, tādējādi nodrošināta droša vide bērniem. Pabeigta pacēlāja ierīkošana, jo iestādi apmeklē 2 bērni ratiņkrēslos.3. un 4. grupas pastaigu laukumos ierīkoti gumijas segumi. Iestādes galvenā rūpe ir nodrošināt nepārtrauktu darbību COVID-19 apstākļos. Šajā mācību gadā tas ir realizējams vieglāk, jo ir pieredze kā rīkoties šādā situācijā, kā arī lielākā daļa darbinieku ir vakcinējušies.

Ir apstiprināts jauns Olaines pirmsskolas izglītības iestādes “Ābelīte” nolikums, izstrādāti jauni iekšējie kārtības noteikumi "Attālināto mācību organizēšanas un īstenošanas kārtība Olaines pirmsskolas izglītības iestādē “Ābelīte””.

Balstoties uz iestādes prioritātēm, mērķtiecīgi papildināta organizatorisko centru materiālā bāze. Izglītības iestādē tiek veicināta skolotāju tālākizglītība un mūsdienīgas mācību vides uzturēšana.

* Saimnieciskie darbi:
* 1. iepriekšējā mācību gadā ir veikta nojumes vienkāršota renovācija ar logu, durvju, grīdas nomaiņu;

2. izbūvēts, nodots ekspluatācijā pacēlājs cilvēkiem ar kustību traucējumiem.

Iezīmējot nākamās vajadzības, varam uzsvērt, ka plānosim ventilācijas un gaisa kondicionēšanas iekārtas dienvidu pusē uzstādīšana, jo vasarā grupās D pusē bija ļoti karsti. Organizējot darbu vasarā, tika saliktas maksimāli visas grupas ziemeļu pusē, bet 2 grupas nevarējām apvienot specifikas dēļ. Bērniem bija grūti aizmigt karstumā, pedagogiem grūti veikt savus pienākumus.

Tāpat plānojam dažādus ēkas atjaunošanas darbus- nojumju (2)remontu, gaismekļu uzstādīšanu teritorijā, evakuācijas kāpņu(2) atjaunošana, āra izvadu ventmašīnai peldbaseinā nomaiņu uz jaudīgākiem.

Tāpat iestāde ir sagatavojusi gatavības ziņojumu par šo mācību gadu, kuru domes sēdē ir saskaņojuši.

Aicina uzdot jautājumus.

Iestādes padomes priekšsēdētāja I.Dilāne jautā: “Vai, salīdzinot ar citām Olaines PII, “Ābelīte” pieprasa daudz vai maz no kopējā pašvaldības budžeta?”

D. Kokorevičaatbild, ka visām iestādēm budžets apmēram ir vienāds. Tiek ņemti vērā gada uzdevumi, visi paredzamie darbi tiek uzskaitīti. Jau divus gadus tiek pieprasīti līdzekļi apgaismojuma ierīkošanai iestādes teritorijā. Bet, kad notiek budžeta apstiprināšana, no kaut kā ir jāatsakās. Par konkrētām summām būs grūti komentēt, jo iestādes vadītājam citu iestāžu budžeti nav pieejami.

**I.Dilāne** iesaka, ka vajag runāt ar Olaines novada pašvaldību, lai būtu citādākas naudas līdzekļu sadalījums un proporcijas.

**D. Kokoreviča** atbild, ka PII “Ābelīte” ir liela, bet bērnu skaits mazs. Liels personāls, liela daļa budžeta aiziet darbinieku atalgojumam. Tādēļ proporcionāli remontdarbiem paliek maz. Katru gadu nerealizētie darbi pārceļas uz nākošo gadu. Cenu pieaugums ir liels un bieži ir tā, ka plānotās summas nemaz nepietiek. Tad domā no kā atteikties, remontēt neremontēt. ..šogad pēc iepirkuma sanāca atjaunot tikai vienu nojumi, jo iepirkuma rezultātā nepietika budžetā naudas.

**Domes pārstāvis A.Vurčs** informē par Olaines pirmsskolas izglītības iestāžu budžeta proporcijām. Principā gala summas ir ļoti līdzīgas. Vienāda summa gandrīz olaines lielākajam bērnudārzam bērnu skaita ziņā, ar citu iestādi, kurai ir krietni mazāks bērnu un darbinieku skaits.

**D. Kokoreviča** atbild, ka nevar salīdzināt iestāžu budžetu. Katrai iestādei ir savas akūtās lietas. Piekrīt, ka “Ābelītes” budžets nav mazs, bet visu izremontēt nevar. Vienmēr jāizvēlas, kura lieta ir aktuālāka. Tāpat būtiski ir saplānot iestādes budžetu, lai visam pietiktu. Šogad liels pluss, ka nebija jāveic iestādes budžeta grozījumi.

Vadītāja aicina izvērtēt individuālo mācību līdzekļu sarakstu.

I.Dilāne uzsver, ka individuālie mācību līdzekļi ir apstiprināti jau iepriekšējā mācību gadā un paliek spēkā. Ir skaidri atrunāts, ko nodrošina iestāde obligātā satura apguvei, ko paši vecāki. Par piederumu sarakstu izglītojamiem – ja ir pieņemts, paliek spēkā.

Turpinājumā I.Dilāne informē par iestādes padomes reglamentu un pienākumiem. Akcentē vecāku bezatbildību iestādes padomes pienākumu veikšanā.

Šā gada lielā ideja – aptaujas, lai iegūtu atgriezenisko saikni. Iestādei šogad būs akreditācija, tādēļ ļoti svarīga ir vecāku sadarbība ar iestādi, atgriezeniskās saiknes nodrošināšana. Iestāde labprāt gribētu precizēt dažādus jautājumus no vecāku puses, kuri saistās ar iestādes darba organizāciju. Vissāpīgākā tēma ir “E-klase”. Vecāki to lieto maz, nelasa informāciju. Domājams, vairāk jāiesaista skolotājas. Varbūt IP lielā sēde ir jāsauc tad, kad ir jāpieņem lēmumi?

**D. Kokoreviča** jautā vecākiem – kāds ir viņu redzējums sapulču organizēšanas jautājumā?

**I.Dilāne** Šķita, ka tā būs labi. Neformālās tikšanās šaurā lokā ir ļoti veiksmīgas, brīvā atmosfērā rodas dažādas idejas un domas.

D. Kokoreviča uzrunā vecākus, lai precizētu -Vai piekrītat, atbalstāt šādas neformālas tikšanās?

**Z. Mūrniece** pauž savu viedokli-kapatika, ka 27.09. sapulcē izrunāja dažādus jautājumus – vecāku anketēšana un citi svarīgi jautājumi. Ja IP priekšsēdētāja jūt, ka vajag lielo sēdi, tad vajag organizēt to.

**I.Dilāne** uzsver, ka mazajā padomes grupas sapulcē var izdiskutēt uzdevumus kopīgi, ne vienmēr vajag visus pedagogus.

**D. Kokoreviča** atzīst, ka viņa personīgi ir par šādu risinājumu, var nodrošināt telpas diskusijai.

**I.Dilāne saka, ka** šo veidu varam atstāt kā pēctecības tradīciju. Pēc jaunā reglamenta IP priekšsēdētājam vajag vietnieku – kurš kontrolē un paskubina, aicina iepazīties ar informāciju.

**D. Kokoreviča aicina-** Ir vajadzīgs atbalsts! Aicinu, kādu, kurš jūt vēlmi – pieteikties!

**L. Tabūne izrādot interesi** jautā, kādi būs veicamie pienākumi?

**I.Dilāne** Atbild, ka reglaments ir pieejams, tur var iepazīties precīzi ar pienākumiem. Bet īsumā -būs jānosūta uz e-pastu visiem informācija – pēc protokola jāuzraksta īsais ziņojums. Jāatbalsta, jāaizvieto Padomes priekšsēdētāja reizēm.

**L. Tabūne** piekrīt veikt šo pienākumu.

**I.Dilāne** -tātad sasakņojam un balsojam, ka jaunais vietnieks būs L. Tabūne( 5.grupa).

Tālāk anketas jautājumi par vides un teritorijas labiekārtošanu. Lai aptvertu lielāku un izsmeļošāku informāciju par vecāku redzējumu, plānojam dažas aptaujas. Piedāvā uztaisīt google dokumentu, kurā katrs klātesošais varēs ierakstīt , noformēt savu jautājumu ar atbilžu variantiem. Pēc tam tehniski saliek datus kopā un izveido vienu aptauju.

**D. Kokoreviča** izsaka priekšlikumu aptauju veidot tā, lai nav daudz jautājumu.

**I.Dilāne** jautā klātesošajiem -vai paliekam pie šāda risinājuma?Varbūt kaut kas piebilstams arī no pedagogu puses? Tad skatāmies.

**D. Kokoreviča apstiprina, ka** varam pieņemt šādu variantu. Tas būtu ērti, ka katrs var ierakstīt dokumentā savu aktuālo jautājumu. Tēmas paliek: iestādes teritorija un “E-klases” izmantošana. Piedāvā apstiprināt.

**D. Kokoreviča** uzsver “E-klases” piedāvātās iespējas**-** E – klases lietošanas ieraduma veidošanās ģimenē atvieglos skolas gaitu uzsākšanu, nodrošinot pēctecību ar skolā lietojamo elektronisko sistēmu. Tāpat iestādei iespēja operatīvi publicēt aktuālo informāciju un jaunākos iekšējos dokumentus sadaļā “Aktualitātes”, ar kuru visi var iepazīties. Ērti saņemt informāciju par tuvākajiem pasākumiem iestādē un kas jāatnes/jāsagatavo. Grupu skolotāji reizi nedēļā pievieno E – klases “Dienasgrāmatā” darba lapas vai interneta saites, kur atrodami uzdevumi saistībā ar apgūstamo tēmu. E – klasi var izmantot bērna slimošanas/attālināto mācību laikā, lai sekotu līdzi mācību darbam.

Mums komunikācija ar vecākiem iestādei ir ļoti svarīga. Rodas jautājums – kur ir problēma ieiet e-klasē? Skolotāji to pilda priekš vecākiem, tur ir redzami sasniedzamie rezultāti, kas ir darīts katrā mācību jomā, var izpētīt bērna sasniegtos rezultātus.

**L. Tabūne jautā-** Kā varu kā vecāks palīdzēt? Aicināt primāri- izmantot e-klasi! Īpaši karantīnas laikā. Ja mēs savstarpēji popularizētu e- klasi, pedagogiem būtu vieglāk strādāt. Viņi vairāk laika varētu veltīt bērniem, nevis atbildēt uz telefona zvaniem, SMS, wathapp lietotnē.

**I.Dilāne jautā-** Vai ir iespēja no skolotāju puses kādam būt krustvecākam, kurš noskaidro vai ir neskaidrības. Tad vienā dokumentā saliekam radušos jautājumus.

**D. Kokoreviča -**Nav slikta doma – apvienot divas anketas vienā dokumentā ( aptauja par vides un teritorijas labiekārtošanu un e-klases lietošanas problemātika). Par ko vienojamies? Ierakstām abus viedokļus.

**Z. Mūrniece-**Piekrīt, lai ir vienā dokumentā. Jautājums – kāpēc vecāki neskatās? Vai ir sarežģīti, grūtas paroles? Domā, ka būs rezultāts.

**I.Dilāne** apsola līdz oktobra beigām izstrādāt anketas.

**D. Kokoreviča** piedāvā vienoties- nedēļas laikā līdz 17. 10. I. Dilāne izveido google saiti un pārējie iesniedz priekšlikumus.

**Z. Mūrniece** piebilst, ka anketēšana būtu jāveic anonīmi.

**I.Dilāne -**tātad izveidot google saiti vecāku anketai ar divām tēmām- iestādes teritorija un e-klase.

Visi piekrīt šim ierosinājumam.

**I.Dilāne** jautā vai esam iepazinušies ar Olaines novada Domes pārstāvi A. Vurču. Uzdod jautājumu A. Vurčam – kādas ir viņa domas par OPII “Ābelīte” darbību.

**A.Vurčs** atbild, ka līdz šim nav bijusi iespēja būt iestādē klātienē. Domā, ka iepazīsies tuvāk iestādē, kad drīkstēs.

**I.Dilāne** saka paldies,ka bija prieks visus redzēt. Tikai darot var saprast!

**D. Kokoreviča** sakapaldies visiem par atrasto laiku un darbu šovakar.

**Sēdē nolēma:**

1.Apstiprināt Iestādes padomes sastāvu 2021./2022.mācību gadam. I.Dilāne

2. Apstiprināt par protokolistu A.Liepiņu.

3. Apstiprināt par iestādes padomes priekšsēdētāja vietnieku L.Tabūni.

4. Pieņemt zināšanai iestādes vadītājas ziņojumu ar paveikto un aktuālajām vajadzībām.

5. Turpināt organizēt neformālās tikšanās šaurā lokā. Ab.I.Dilāne

6. Līdz 17.10. visiem klātesošajiem iesaistīties aptaujas jautājumu ģenerēšanā. Koordinē.I.Dilāne, D.Kokoreviča.

7. Izveidot divas aptaujas : par vides un teritorijas labiekārtošanu , e-klases lietošanas problemātika. Līdz 31.10.2021. Atb. I.Dilāne, D.Kokoreviča.

**Sēdes beidzās:** 19:20

**Sēdi vadīja:** I.Dilāne

**Sēdi protokolēja:** A. Liepiņa